નરેન્દ્ર મોદી અને અમિત શાહ પર લાગ્યું ગોડસેનું ગ્રહણ - દૃષ્ટિકોણ\nગુજરાતમાં થયેલાં 2002ના રમખાણો હોય, સોહરાબુદ્દિન ફેક ઍન્કાઉન્ટર હોય, જજ લોયાની હત્યા હોય, અમિત શાહ સામે લાગેલા તમામ પ્રકારના આરોપ હોય, નોટબંધી હોય, ટોળા દ્વારા થયેલી ઘાતકી હત્યાઓ હોય કે પછી બૉમ્બ વિસ્ફોટ કેસના આરોપી સાધ્વી પ્રજ્ઞા સિંહ ઠાકુરને ભોપાલ બેઠક પરથી ચૂંટણી લડાવવાનો નિર્ણય હોય-તમે કદીયે મોદી અને શાહને બૅકફૂટ પર નહીં જોયા હોય.

નાથુરામ ગોડસે કદાચ એકલું એવું ઐતિહાસિક ચરિત્ર છે જેમણે ઉગ્ર અને આક્રમક રાજનીતિ કરનારા મોદી અને અમિત શાહ જેવા નેતાઓને બૅકફૂટ પર ધકેલી દીધા છે. 

મોદી-શાહે કહ્યું હતું કે પ્રજ્ઞા સિંહ ઠાકુરને ચૂંટણી લડાવવાનો નિર્ણય ભગવા આતંકવાદની વાત કરીને હિંદુ સંસ્કૃતિને બદનામ કરનારા સામે સાંકેતિક જવાબ આપવા માટે લેવાયો હતો. 

પ્રજ્ઞા સિંહ ઠાકુર અત્યારે પણ માલેગાંવ બ્લાસ્ટ કેસમાં આરોપી છે અને જામીન પર જેલની બહાર છે. આ ટીકાની એમની પર કોઈ અસર નહોતી પડી.

હવે એ જ પ્રજ્ઞા સિંહ ઠાકુરને લીધે નરેન્દ્ર મોદી અને અમિત શાહને વારંવાર શરમ અનુભવવી પડે છે. 

પહેલા પ્રજ્ઞા સિંહ ઠાકુરે કહ્યું કે મુંબઈ હુમલામાં માર્યા ગયેલા પોલીસ અધિકારી હેમંત કરકરેને મેં શ્રાપ આપ્યો હતો. 

ગુરૂવારે એમણે ગાંધીની હત્યા કરનાર વિશે કહ્યું કે ગોડસે દેશભક્ત હતા, દેશભક્ત છે અને દેશભક્ત રહેશે.

માફી મંગાવવી મજબૂરી

જે પાર્ટી દેશભકિત પર કૉપીરાઇટનો દાવો કરતી હોય, જેના નેતાઓ હાલતા-ચાલતા ગમે તેને દેશદ્રોહીનું સર્ટિફિકેટ પકડાવીને પાકિસ્તાનમાં વસવાની સલાહ આપી દેતા હોય એમના એક હાઇ-પ્રોફાઇલ ઉમેદવાર મહાત્મા ગાંધીની હત્યા કરનારને દેશભક્ત કહે તો એ સવાલ ઊભો થાય જ કે શું ભાજપ અને સંઘ પરિવારનો રાષ્ટ્રવાદ અને નાથુરામ ગોડસેનો રાષ્ટ્રવાદ એકસરખો છે? 

સવાલ એ પણ છે કે શું ગોડસેની દેશભકિત અને નરેન્દ્ર મોદીની દેશભકિત એકસરખી છે?

પ્રજ્ઞા સિંહના નિવેદનથી એક વાત સ્પષ્ટ હતી કે એમાં કોઈ હા-નાની ગુંજાશ નહોતી બચી. 

સવાલોથી બચવા માટે મોદીને ટેલિવિઝન ઇન્ટરવ્યૂમાં કહેવું પડ્યું કે ગાંધીના નિવેદન અંગે એમણે માફી માગી લીધી છે એ અલગ વાત છે પરંતુ હું એમને કદી મનથી માફ નહીં કરી શકું.

એમણે એ જ ટેલિવિઝન ઇન્ટરવ્યૂમાં કહ્યું આ ખૂબ ખરાબ છે. દરેક રીતે નફરતને લાયક છે, ટીકાને લાયક છે. કોઈ પણ સભ્ય સમાજમાં આવો વિચાર અને ભાષા સ્વીકાર ન કરી શકાય.

પરંતુ ભાષાને મામલે ખુદ નરેન્દ્ર મોદીનો રૅકોર્ડ કંઈ ખાસ ઉજ્જવળ નથી રહ્યો. 

ચૂંટણી દરમિયાન સંવાદી ભાષાનું સ્તર નીચે પાડવાનો એમના પર પણ...\n\ntl;dr:
શું તમે કદી નરેન્દ્ર મોદી અને અમિત શાહને લાચાર સ્થિતિમાં જોયા છે? તેઓ જે કરે છે છાતી ઠોકીને કરે છે અને એના પર કદી અફસોસ નથી કરતા. કોઈ મુદ્દે સ્પષ્ટીકરણ આપવાની જરૂર પણ ભાગ્યે જ અનુભવે છે.